บาทเปิด 33.12 บาทต่อดอลลาร์ อ่อนค่าสุดรอบ 15 เดือน
เงินบาทเปิดตลาด 33.12 บาทต่อดอลลาร์ อ่อนค่าสุดในรอบ 15 เดือน กังวลสถานการณ์โควิด-19 ระบาดรุนแรง
2 เม.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.12 บาท/ดอลลาร์ อ่อนค่าจากปิด ตลาดเย็นวานนี้ที่ระดับ 32.98 บาท/ดอลลาร์ เนื่องจากนักลงทุนกังวลต่อสถานการณ์การแพร่ระบาดของเชื้อโรคโควิด-19 ที่มีความรุนแรงจึงเทขายเงินสกุลอื่นเพื่อกลับไปถือครองดอลลาร์และเยน
"เงินบาทเปิดตลาดเช้านี้ทำนิวไฮในรอบกว่า 15 เดือน จากความกังวลเรื่องความรุนแรงของโควิด-19 ทำให้นักลงทุนเทขายเงินในสกุลอื่นแล้วกลับไปซื้อดอลลาร์และเยน" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 33.00-33.20 บาท/ดอลลาร์